**בן-אל תבורי** (נולד ב-22 בדצמבר 1991) הוא זמר ישראלי, לשעבר חבר בצמד המוזיקלי סטטיק ובן-אל תבורי.

ביוגרפיה
--------

בן-אל תבורי הוא בנם של הזמר שימי תבורי ואביבה תבורי (לבית אזולאי). בילדותו התגורר, עם אחותו בת-אל, אצל דודתם רינת אזולאי בראשון לציון. בשנת 2002 הופיע במופע "פסטיגל מהסרטים" בתור ילד פסטיגל. את צעדיו הראשונים כזמר עשה ב-2005 כאשר הופיע ביחד עם אביו, שימי. לתבורי עוד שישה אחים מצד אביו ועוד שתי אחיות מצד אמו. את שירותו בצה"ל עשה בחיל האוויר.

בשנת 2007, בגיל 16, ניגש למבחני המיון לעונה השביעית של תוכנית המציאות "כוכב נולד", יחד עם אחיו, דניאל, אך רק אחיו התקבל לתוכנית.

ב-2010 השתתף בתוכנית המציאות "התבורי'ס" בערוץ 24, ביחד עם אביו שימי ואחיו דניאל, אלירן ואריאל.

ב-17 במרץ 2011 הוציא את אלבום הבכורה שלו, "מוצא בך", האלבום מכיל גרסת כיסוי לשירו של אייל גולן, "יפיופה".

בשנת 2013 השתתף בעונה השנייה של תוכנית הדוקו-ריאליטי "גולסטאר" מבית HOT.

בשנת 2015 הצטרף לשיר "דוביגל" (לכאורה, אודות דובי גל) יחד עם רון נשר, ג'ורדי ולירז רוסו ("סטטיק"). השיר זכה להצלחה רבה.

סטטיק ובן-אל תבורי הפכו לצמד והוציאו שיר נוסף, "ברבי". השיר זכה להצלחה רבה, והיה לשיר הראשון של תבורי והשני של רוסו שנכנס לפלייליסט של גלגלצ. לאחר מספר חודשים הוציא הצמד את השיר "כביש החוף". שיר זה שיחזר את הצלחת השיר הקודם והגיע למקום התשיעי במצעד השבועי של מדיה פורסט.

ב-13 ביוני 2016 הוציאו השניים להיט נוסף שלהם, "סלסולים", שהיה לשיר הראשון של השניים שהגיע למקום הראשון במצעד השבועי של גלגלצ ובמצעד השבועי של מדיה פורסט. ב-24 בספטמבר 2016, הוציאו השניים להיט נוסף שלהם, "סתם".

בנובמבר 2016 הצטרף, לצד סטטיק, לצוות השיפוט בעונה הרביעית של "הכוכב הבא לאירוויזיון" לצד אסף אמדורסקי, קרן פלס והראל סקעת.

בחודש מרץ 2017 נבחר להיות אחד הפרזנטורים של רשת האופנה "קסטרו", ביחד עם שותפו המוזיקלי סטטיק. השניים נבחרו להיות מופע החימום של ג'סטין ביבר בהופעתו בפארק הירקון ב-3 במאי 2017.

ב-2023 השתתף בשירו של 6ix9ine, ‏"Feefafo", מתוך אלבומו, *Blackballed*.

בינואר 2024 תבורי הוציא את הסינגל "אוטוטו", מתוך אלבום הסולו השני שלו. ב-3 במרץ 2024, תבורי הוציא שלושה סינגלים חדשים מאלבומו השני. הסינגלים נקראים "לא מפחיד אותי", "בדרך הביתה" ו"דוך לחלל".

חיים אישיים
-----------

תבורי היה בזוגיות עם אורטל עמר, ולזוג נולד בן ב-15 בנובמבר 2018. בנובמבר 2022 תבורי חשף שהוא מאובחן עם מאניה דיפרסיה מגיל 18. הוא מתגורר בפארק צמרת בתל אביב.

דיסקוגרפיה
----------

 ערך מורחב – **דיסקוגרפיה של סטטיק ובן-אל תבורי**  

### אלבומי אולפן

* 2011: מוצא בך

קישורים חיצוניים
----------------

ויקישיתוף מדיה וקבצים בנושא **בן-אל תבורי** בוויקישיתוף
* בן-אל תבורי, ברשת החברתית אקס (טוויטר)
* בן-אל תבורי, ברשת החברתית אינסטגרם
* בן-אל תבורי, במסד הנתונים הקולנועיים IMDb (באנגלית)
* בן-אל תבורי, באתר שירונט
* בן-אל תבורי, באתר אייטונס (באנגלית)
* בן-אל תבורי, באתר ספוטיפיי
* בן-אל תבורי, באתר AllMusic (באנגלית)
* בן-אל תבורי, באתר דיזר
* בן-אל תבורי, באתר Genius
* בן-אל תבורי, דף שער בספרייה הלאומית
* בן-אל תבורי, באתר טיידל (באנגלית)
* סרטונים אפרת לכטר, ‏איך הפכו בן-אל תבורי וסטטיק לכוכבי הנוער החדשים?, באתר ‏מאקו‏, 7 במאי 2016
* רן בוקר, חבר'ה מאחורה מדברים בלי סוף: הדרך לפסגה של סטטיק ובן-אל תבורי, באתר ynet, 25 באוגוסט 2016
* רז שכניק, הקליפ הישראלי הנצפה ביותר ביוטיוב: "ברבי" של בן-אל וסטטיק, באתר ynet, 28 באוגוסט 2016
* אתר למנויים בלבד גבי בר־חיים, רז שכניק, רעש וסלסולים, באתר "ידיעות אחרונות", 7 באוקטובר 2016
* שנה ל"ברבי": כך כבשו סטטיק ובן-אל את ישראל, באתר nrg‏, 29 בנובמבר 2016
* אתר למנויים בלבד גבי בר־חיים ורז שכניק, יאסו, באתר "ידיעות אחרונות", 3 ביוני 2019

הערות שוליים
------------

1. ↑  שירלי סידרר-חכמון, תנו את הכבוד, ואת הסלבס, לצה"ל, באתר ynet, 1 בספטמבר 2010
2. ↑  רז שכניק, הקליפ הישראלי הנצפה ביותר ביוטיוב: "ברבי" של בן-אל וסטטיק, באתר ynet, 28 באוגוסט 2016
3. ↑  אורנה יפת, הזהב של השכונה: סטטיק ובן-אל קיבלו מיליון שקל על קמפיין קסטרו, באתר כלכליסט, 28 במרץ 2017
4. ↑  מיקי לוין, ‏יותר טוב מסטטיק? בן אל תבורי בשיר ראשון לבד, באתר מעריב אונליין, 28 בינואר 2024
5. ↑  דורית אסרף מזרחי, בן-אל תבורי שחרר שלושה שירים חדשים: "מוסיקה היא חלק בלתי נפרד מחיי", באתר כאן – תאגיד השידור הישראלי, 3 במרץ 2024

| סטטיק ובן-אל תבורי |
| --- |
| סטטיק • בן-אל תבורי  **דיסקוגרפיה** |
| אלבומי אולפן | שבעה ירחים |
| מיני-אלבומים | לכאורה |
| סינגלים | "ברבי" • "כביש החוף" • "סלסולים" • "סתם" • "זהב" • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |
| **השתתפות בסינגלים** | "דוביגל" |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007414487305171
* VIAF: 31154921340863592186
* WorldCat (עם VIAF): 31154921340863592186

 |